Maite López

Maite López Las Heras (Azkoitia, Gipuzkoa, 1985eko martxoaren 29a) idazlea, poeta eta itzultzailea da.

 Bizitza 
Filologia Klasikoa ikasi zuen. Irakaslea da bokazioz, eta poesia sortzen du. Lopezen poesia bat Madrilgo zebra bide batean ikus daiteke. Safo greziarraren poemak itzuli ditu. Zuzenean grezieratik euskaratu du gaur egunera arte iritsi den Saforen poesia guztia, eta Balea Zuria argitaletxeak eman du bilduma argitara. Zuzenean eoliar dialektotik euskaratu ditu haren poemak, tarteka gabernaztelera ere makulu hartuta, olerkien egoera «eskasa» zenean. «Libre xamarra izan da itzulpena, baina beti originala oinarritzat hartuz» Poemen aurretik, 21 orrialdeko hitzaurrea ere txertatu dio liburuari itzultzaileak, egileari, sasoi historikoari eta orduko literatur joerei buruzko azalpenekin.

Ipuin lehiaketak ere irabazi ditu Maite Lopez Las Herasek.

Poema-liburuen erreseinak idazten ditu Poesialeku webgunean.

Iritzi-artikuluak idazten ditu Azkoitia Guka aldizkarianMaite Lópezen artikuluak, Azkoitia Guka aldizkariaren webgunean. eta Elinberri aldizkari digitalean.Maite Lópezen artikuluak, Elinberri aldizkariaren webgunean.

Euskal Idazleen Elkarteko kide da. https://idazleak.eus/eu/bazkideak/maite-lopez-las-heras-1

Hainbat hitzaldi ere eman ditu, besteak beste, "Baudelaire gure artean" Ernest Lluch kultur etxean, Egeriaren "Ibilbidea"  Nafarroako Ateneoan, "Poetandreak literatura greko-latindarrean"  Gipuzkoako Ateneoan, "Etorkizuneko klasikoak" ikastaroa  BBK Kunan, Safori buruzko errezitaldiak Ernest Lluch kultur etxean  edo Lezoko "Poesia kaia" ekitaldian .

"Epeletan" irakurle-taldea zuzendu izan du hainbat urtez.

Euskadi Literatura Sarietako hautagaia izan zen "Safo, poesia guztia" liburuarekin itzulpenaren kategorian eta "Amatu" liburuarekin Euskarazko Saiakera kategorian.

 Lanak 
 Poesia 
 Pienso luego escribo (Circulo Rojo, 2018)

 Saiakera 

 Amatu (Alberdania, 2022)

 Eleberria 

 Zirtak zu (Alberdania, 2025)

 Itzulpenak 
 Safo (Balea Zuria, 2020)
 Poetandreak literatura greko-latindarrean (Balea Zuria, 2022)
 Ibilbidea, Egeria, Aurkezpena eta itzulpena: Maite López Las Heras, Hitzaurrea: Uxue Alberdi, Testu Zaharrak, 2022. 
 Giorgos Seferis (Susa, 2024)

 Sariak 
 Bizenta Mogel ipuin lehiaketa irabazi du bi ediziotan.
 2023an ere Bizenta Mogel ipuin lehiaketa irabazi zuen.
 2023an Errenteria Hiria ipuin lehiaketako lehen saria irabazi zuen.
 2024an Lasarte-Oriako XXXVIII Literatura Lehiaketako euskarazko Poesia saria jaso zuen Argosen begiak lanarekin.
 2025ean Errenteriako Lekuona Fabrika poesia lehiaketan, 1. saria euskarazko kategorian.
 2025ean Irun Hiriko euskarazko poesia lehiaketan, aipamen berezia jaso zuen "Oren hilak" poema bildumagatik.
 2025ean Errenteria Hiria ipuin lehiaketako sari nagusia irabazi zuen. 

 Erreferentziak 

 Kanpo estekak 
 Maite Lopez. Facebook
 Maite Lopez. Twitter

Kategoria:Azkoitiko idazleak
Kategoria:XXI. mendeko Euskal Herriko idazleak
Kategoria:XXI. mendeko emakume idazleak
Kategoria:Euskal Herriko itzultzaileak
Kategoria:Euskal Herriko poetak
Kategoria:Emakume poetak
Kategoria:Emakume itzultzaileak